9. ΑΝΑΓΚ. ΝΟΜΟΣ υπ' αριθ. 796 της 31/31 Δεκ. 1945 Περί συστάσεως Επιτροπής Ενοικιοστασίου και Επιτροπής προς παρακολούθησιν της Νομοθεσίας ανοικοδομήσεως καταστραφέντων κτιρίων. Άρθρ.1.-Παρά τω Υπουργείω της Δικαιοσύνης συνιστάται δι' αποφάσεως του Υπουργού Επιτροπή αποτελουμένη α)εκ του Γεν. Γραμματέως του Υπουργείου Δικαιοσύνης ως Προέδρου, β)ενός Αρεοπαγίτου ή Αντεισαγγελέως Αρείου Πάγου, γ)εξ ενός Εφέτου Αθηνών, δ)του Διευθυντού Διοικήσεως Δικαιοσύνης, ε)ενός αντιπροσώπου των ιδιοκτητών υποδεικνυομένου από κοινού υπό της Κτηματικής Ενώσεως των απανταχού Ελλήνων και του Ελληνικού Αστικού Συνδέσμου, εν διαφωνία δε τούτων οριζομένου υπό του Υπουργού της Δικαιοσύνης, στ)ενός αντιπροσώπου των ενοικιαστών, ζ)ενός δικηγόρου Αθηνών, υποδειχθησομένου υπό του Δικηγορικού Συλλόγου Αθηνών, προς μελέτην του Ενοικιοστασίου και την εν γένει παρακολούθησιν των σχετικών με το ενοικιοστάσιον ζητημάτων και την υπόδειξιν των εκάστοτε ληπτέων μέτρων. Χρέη Γραμματέως της Επιτροπής εκτελεί είς των υπαλλήλων της Κεντρικής Υπηρεσίας του Υπουργείου της Δικαιοσύνης. Ο Πρόεδρος κωλυόμενος αναπληρούται εις τα Προεδρικά του καθήκοντα υπό του Αρεοπαγίτου ή Αντεισαγγελέως του Αρείου Πάγου. Άρθρ.2.-1.Παρά τω Υπουργείω Δικαιοσύνης συνιστάται δι' αποφάσεως του Υπουργού της Δικαιοσύνης Επιτροπή παρακολουθήσεως της Νομοθεσίας ανοικοδομήσεως των καταστρεφέντων κτιρίων. Η επιτροπή αποτελείται 1)εκ του Γεν. Γραμματέως του Υπουργείου Δικαιοσύνης ως Προέδρου, 2)εξ ενός Εφέτου Αθηνών οριζομένου κατά τας κειμένας διατάξεις, 3)εκ του Δ/ντού Δ/σεως Δ/σύνης του Υπουργείου Δικαιοσύνης, 4)εξ ενός Δικηγόρου υποδεικνυομένου υπό του Δικηγ. Συλλόγου Αθηνών, 5)εξ ενός αντιπροσώπου των ιδιοκτητών των καταστραφέντων κτιρίων, υποδεικνυομένου από κοινού υπό της Κτηματικής Ενώσεως των απανταχού Ελλήνων και του Ελληνικού Αστικού Συνδέσμου, 6)εξ ενός αντιπροσώπου των μισθωτών των καταστραφέντων κτιρίων, υποδεικνυομένου από κοινού υπό της Ενώσεως των μισθωτών καταστραφέντων κτιρίων, 7)εκ του Διευθυντού του Σχεδίου Πόλεων Αθηνών. Γραμματεύς της Επιτροπής ορίζεται υπό του Υπουργού της Δικαιοσύνης είς των υπαλλήλων της Κεντρ. Υπηρεσίας του Υπουργείου. Σελ. 40(α) 172-36 Έργον της ως άνω Επιτροπής είναι η μελέτη του όλου ζητήματος της ανοικοδομήσεως των εξ οιασδήποτε αιτίας καταστραφέντων κτιρίων, και η υπόδειξις του τρόπου της Νομοθετικής ρυθμίσεως αυτού ως και των σχέσεων μεταξύ εκμισθωτών και μισθωτών των κτιρίων τούτων. Η Επιτροπή περαιτέρω παρακολουθεί την εφαρμογήν των σχετικών με την ανοικοδόμησιν διατάξεων και υποδεικνύει τα εκάστοτε ληπτέα μέτρα. Άρθρ.3.-Εις τον Πρόεδρον, τα μέλη και τον Γραμματέα των ως άνω Επιτροπών παρέχεται αποζημίωσις δια πέντε το πολύ συνεδριάσεις μηνιαίως εκ δραχμών δύο χιλιάδων (2.000) κατά συνεδρίασιν δι' έκαστον εξ αυτών. Η αποζημίωσις αύτη δύναται να αυξομειούται εκάστοτε δια κοινής αποφάσεως των Υπουργών Οικονομικών και Δικαιοσύνης. Άρθρ.4.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 